‘તમે અજાણ્યા માણસ લાગો છો ભાઈ ?’ પેલો દુકાનદાર મર્માળું હસ્યો. ‘આ મંદિર પ્રદ્યુમ્નભાઈએ જ બંધાવ્યું છે. મંદિરમાં જશો તો ફળિયામાં જ ઉગમણી કોર એમનું બાવલું દેખાશે. હાથમાં ચાંદીની મૂઠવાળી લાકડી, માથે પાઘડી અને કાને સોનેરી ફ્રેમના ચશ્માં… એની જેવો ધાર્મિક માણસ તો આ ગામે જોયો નથી. ત્રણસોને પાંસઠેય દિવસ આરતી ટાણે દર્શન કરવા અચૂક આવે…’ દુકાનદારે પ્રદ્યુમ્નભાઈ કાપડિયા તરફ ખૂબ અહોભાવ સાથે કહ્યું.